Hektoro delfinas
Hektoro delfinas (Cephalorhyncus hectori) – delfininių (Delphinidae) šeimos jūrų žinduolis. Tai mažiausias iš delfinų. Suaugusių individų kūno ilgis siekia 1,2–1,6 m, svoris – 40–60 kg. Būdingas lytinis dimorfizmas – patelių kūno ilgis apytikriai 5–7 % didesnis nei patinų. Tik gimę jaunikliai būna 60–80 cm ilgio, sveria 8–10 kg. Patinai lytiškai subręsta 6–9 metų amžiaus, o patelės jauniklių pirmąkart atsiveda 7–9 metų, po to – kas 2–3 metus. Per gyvenimą patelė daugiausia susilaukia 4–7 jauniklių. Išskiriami du porūšiai: C. h. hectori ir C. h. maui.